Diari Oficial de la Generalitat Valenciana


Sumari del DOGV 607, del 12-06-1987 (1987/809038)

DECRET 74/1987, de 25 de maig, del Consell de la Generalitat Valenciana, sobre coordinació de les actuacions de les Conselleries de Cultura, Educació i Ciència i d'Agricultura i Pesca, en matèries de formació professional, relacionada amb el sector industrial agro-alimentari.
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/05/25/74/dof/vci/html**

### Dades del document

Número de DOGV
:   607

Data del DOGV
:   12-06-1987

Secció del DOGV
:   DISPOSICIONS GENERALS

Número del document
:   1987/809038


Data del document
:   25-05-1987

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * regulació de la pesca

Decret 74/1987, de 25 de maig, del Consell de la Generalitat Valenciana, sobre coordinació de les actuacions de les Conselleries de Cultura, Educació i Ciència i d'Agricultura i Pesca, en matèries de formació professional, relacionada amb el sector industrial agro-alimentari.  
L'establiment i l?aplicació dels règims de promoció i política industrial de caràcter sectorial ha d'articular diferents mesures entre les quals és prioritària el foment de la innovació tecnològica, per ser aquest el principal repte amb el qual s'enfronta la indústria agro-alimentària, davant l'augment de la competència com a conseqüència del Tractat d'Adhesió d'Espanya a la CEE i de l'evolució dels preus relatius als factors productius. El foment de la formació professional és una exigència que ha de discórrer paral·lelament a la incorporació per la indústria dels avanços tecnològics.   
Entre les conclusions de les Jornades Tècniques sobre Innovació Tecnològica a la Indústria Agro-alimentària de la Comunitat Valenciana, que resumeixen les demandes dels sectors empresarials i socials, la formació professional destaca com a una manca sentida amb caràcter general per tots els sectors econòmics i socials participants.   
El Decret del Consell 182/1985, d'11 de novembre, fixa com a competències de la Conselleria d'Agricultura i Pesca l'establiment i l'aplicació dels règims de promoció i política industrial en els sectors agro-alimentaris de la seua competència.   
D'altra banda la Conselleria de Cultura, Educació i Ciència, pel Reial Decret 2093/1983, de 28 de juliol, i Decret del Consell 108/1983, de 15 de setembre, té assignades les competències en matèria de Formació Professional.   
En atenció d'aquests motius, sembla convenient de coordinar ambdues actuacions per aconseguir que la formació professional relacionada amb el sector industrial agro-alimentari discórrega paral·lelament amb les mesures de política sectorial orientades al foment de la innovació tecnològica en dit sector.   
En conseqüència, a proposta conjunta de les Conselleries de Cultura, Educació i Ciència i d'Agricultura i Pesca, i amb la deliberació prèvia del Consell de la Generalitat Valenciana en la reunió del dia 25 de maig de 1987,   
DECRETE:   
Article primer  
Les Conselleries de Cultura, Educació i Ciència i d'Agricultura i Pesca coordinaran les seues actuacions dirigides, respectivament, a la formació professional relacionades amb el sector industrial agro-alimmentari i de foment de la innovació tecnològica en dit sector, en els termes d'aquest Decret.   
Article segon  
Seran funcions i competències de la Conselleria de Cultura, Educació i Ciència, quant a l'especialitat d'Alimentació als Instituts de Formació Professional:   
- Les que afecten l'ordenació educativa dels ensenyaments.   
- La determinació i gestió dels mitjans humans, tècnics i econòmics necessaris per desplegar-los.   
- El finançament i la gestió de les inversions i despeses de funcionament dels Centres docents.   
Article tercer  
Seran funcions i competències de la Conselleria d?Agricultura i Pesca:   
- La relació amb sectors professionals relacionats amb la indústria agro-alimentària, canalitzant llurs demandes en aquest nivell educatiu, així com la seua opinió sobre les matèries dels ensenyaments i la seua adaptació a la realitat productiva.   
- Recaptar dels sectors professionals relacionats amb dit sector la realització de pràctiques de contingut pedagògic.   
- Informar sobre el contingut tecnològic dels estudis que s'autoritzen.   
- Proposar activitats de desplegament complementari sense validesa acadèmica, que es consideren necessàries.   
- Si s'escau, contribuir financerament a la inversió i a les despeses necessàries derivades dels acords específics de col·laboració a què fa referència l'article següent.   
Article quart  
Es crea una Comissió de Seguiment i Coordinació, formada pels Directors Generals d'Ensenyaments Mitjans i de Política Agro-alimentària i dos funcionaris de cada Direcció General. La Comissió, a proposta d'ambdós Directors Generals, podrà sol·licitar la participació de persones de reconegut prestigi en l'àmbit empresarial, docent o investigador. La Comissió funcionarà com a òrgan col·legiat amb una Presidència alternativa dels Directors Generals abans esmentats.  
La seua funció serà elaborar acords de col·laboració en els termes prevists en aquest Decret. Els acords específics de col·laboració seran adoptats per unanimitat i signats pels Consellers d'Agricultura i Pesca i de Cultura, Educació i Ciència i aquests resoldran les discrepàncies per acord conjunt d'ambdues Conselleries.   
DISPOSICIONS FINALS  
Primera  
Els Consellers de Cultura, Educació i Ciència i d'Agricultura i Pesca són facultats per dictar les disposicions per al desplegament i l'aplicació d'aquest Decret.   
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.   
València, 25 de maig de 1987.   
El President de la Generalitat,  
JOAN LERMA I BLASCO  
El Conseller de Cultura, Educació i ciència  
CEBRIA CISCAR I CASABAN  
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI